**Vyhlásenie FDI**

**Na septembrovom mítingu v New Delhi vydala FDI stanovisko k HIV/AIDS**

Pandémia infekcia s HIV a AIDS vstúpila do štvrtej dekády. V roku 2012 bolo infikovaných približne 70 miliónov ľudí, 35 miliónov bolo nositeľom HIV, z toho novo infikovaní predstavovali 2, 3 milóna a 1, 6 milióna ľudí zomrelo na AIDS. Široké nasadenie antivirotík a iné opatrenia pomohli znížiť závažnosť ochorenia u pacientov aj počet ďalších infikovaných, a to i vďaka úsiliu vlád, medzinárodných organizácií, zdravotníkov a komunitných lídrov. HIV a AIDS sa tak v mnohých krajinách stali chronickým ochorením, infikovaní pacienti majú bežne očakávanú dĺžku života, s čím súvisia i starnutie a chronické ochorenia (hypertenzia a diabetes) a iné dlhodobé komplikácie. Niekoľko prípadov možnej eliminácie HIV prinieslo novú nádej. Avšak je ešte predčasné hovoriť o svetle na konci tunela. HIV/AIDS sú disproporčne koncentrované v marginalizovaných a sociálne slabých skupinách. U mnohých sa vírus diagnostikuje neskoro a pre väčšinu obyvateľstva sveta je liečba nedostupná. Preto dochádza k rozvinutiu HIV a vysokej úmrtnosti, čo sa v budúcnosti tak ľahko nezmení. Vakcína neexistuje.

Orálne lézie sa pri manažmente pacienta s HIV/AIDS skloňujú často a inak tomu nie je ani dnes. Zubní lekári môžu zohrať významnú úlohu pri identifikovaní ochorenia. Testy na HIV zo slín sa dnes často používajú a predstavujú výborný nástroj na detekovanie vírusu.

**Stanovisko**

* FDI by mala presadzovať, podporovať a pracovať na implementácii stratégie pre efektívne zaradenie profesionálov v zubnom lekártstve do kontrolných programov zaoberajúcimi sa HIV/AIDS.
* FDI by mala upevniť väzby s lídrami na poli HIV/AIDS, aby poskytovala lepšie služby ľudí postihnutých touto diagnózou.
* FDI by mala prispieť k edukácii a k podobným aktivitám, ktoré by zubným lekárom mali uľahčiť detekciu orálnych slizničných lézií u pacientov s HIV/AIDS a podporiť ich úsilie v boji s touto pandémiou.
* FDI by mala podporovať programy, ktoré skúmajú a uľahčujú postupy pre riadenie a prevenciu orofaciálnych komplikácií u pacientov s HIV/AIDS.

**Vyhlásenie FDI ku kontrole infekcií v zubnolekárskej praxi (2009)**

Súčasné epidemiologické údaje jasne ukazujú, že riziko pracovníkov v odbore zubné lekárstvo sa pri styku s pacientami trpiacimi infekčnými ochoreniami minimalizuje, keď dodržiavajú odporúčané bezpečnostné predpisy. Kľúčovým prvkom je koncepcia „štandardných opatrení“, ktoré slúžia na redukovanie rizika prenosu ochorenia (HIV, hepatitída B, C a iné). Základom je predpoklad, že každý pacient môže byť potencionálne infekčný.

**Štandardné opatrenia**

Personál zubnej ambulancie by mal dodržiavať adekvátne oparenia, aby sa čo najlepšie chránil pred krvou prenosnými ochoreniami:

* špeciálny prístup pri používaní rezných nástrojov a ihiel, ich okamžité odstránenie z pracovnej plochy po použití, prípadne použitie bezpečnostných ihiel a skalpelov,
* doržiavanie manuálov o čistení, dezinfekcii, sterilizácii a nakladaní s biologickým odpadom, ktoré odsúhlasila alebo vydala miestna autorita,
* uistiť sa, že sterilné nástroje chráni pred kontamináciou bariérový obal a sú pri použití naozaj sterilné,
* pokiaľ je to možné, použiť pri strerilizácii rôzne monitorovacie systémy vrátane biologického,
* pokiaľ nie je možná steriizácia, použiť jednorazové nástroje,
* dodržiavať čistotu a dezinfikovať všetky povrchy v ambulancii,
* dezinfikovať všetky zariadenia, protézy, odtlačky, nástroje atď. pri posielaní do laboratória, príp. po ich prijatí,
* použiť ochranné bariéry na ochranu dokumentov, odsávačiek a iných kontaktných povrchov, vymeniť bariéru po každom pacientovi,
* opatrne odobrať vzorky na biopsiu a umiestniť ich do nepriepustných nádob so symbolom nebezpečného biologického odpadu

**Osobitné opatrenia**:

* Dôkladne si umyte ruky tekutým mydlom s neutrálnym pH alebo použite gél na ruky s alkoholom ešte pred obliekaním a po zvlečení rukavíc.
* Používajte rukavice a masku.
* Vymieňajte si rukavice po každom pacientovi, aj vlhkú masku.
* Nasaďte si ochranné okuliare s bočnými štítmi.
* Noste vhodné ochranné oblečenie pre zdravotníkov.

**Vakcinácia**

FDI vyzýva profesionálov v zubnom lekárstve, ktorí môžu byť vystavení zdravotným rizikám, aby sa dali riadne zaočkovať v zmysle aktuálnych usmernení vydaných miestnymi orgánmi a aby využili aj iné očkovacie látky, ktoré sú k dispozícii.

**Prípady expozície**

FDI odporúča všetkým profesionálom v zubnom lekárstve, aby sa zoznámili s „post-expozičnými“ protokolmi zameranými na manažment expozícií krvou prenosnými ochoreniami v rámci výkonu svojho povolania, pričom majitelia zdravotníckych zariadení by mali na pracovisku zaviesť postup na zabezpečenie vhodného a rýchleho riešenia týchto incidentov.

**Povinné testovanie**

FDI je proti akejkoľvek legislatíve, ktorá nariaďuje testovanie pracovníkov v zubnom lekárstve na zistenie ich prípadných krvou prenosných chorôb. Avšak, zdravotník by mal rozoznať príznaky a prejavy krvou prenosného ochorenia a sám podstúpiť potrebné testy. Profesionál by mal po potvrdení krvou prenosného ochorenia konať v zhode s lekárskymi odporúčaniami, aby mohol naďalej pokračovať v praxi.

**Dostupnosť ošetrenia**

FDI si myslí, že odmietnuť ošetrenie pacientovi s krvou prenosným ochorením je neetické.